Saam met John Goodwin publiseer hy die Stone Age Cultures of South Africa in 1929 wat as 'n basiese dokument in die geskiedenis van die argeologie van Afrika beskou word. Die Steentydperk word hierin opgedeel in 'n vroeë, middel en laat tydperk en hierdie indeling is ook vandag steeds van belang. Hulle het 'n indeling geskep wat onafhanklik is van die Europese een.
Goodwin was die eerste Suid-Afrikaner wat argeologie studeer het (in Cambridge) en na Suid-Afrika teruggekeer het om hierdie wetenskap te bedryf. As ingenieur het Clarence ("Peter") van Riet Lowe hom baie inligting uit die binneland verskaf wat hy versamel het toe hy daar brûe gebou het.